钦定古今图书集成/明伦汇编/官常典/第278卷 > 《预麟趾殿校书和刘仪同》北周·庾信
## 钦定古今图书集成/明伦汇编/官常典/第278卷 > 《预麟趾殿校书和刘仪同》北周·庾信

止弋兴礼乐，修文盛典谟。壁开金石篆，河浮云雾图。
芸香上延阁，碑石向鸿都。诵书征博士，明经拜大夫。
璧池寒水落，学市旧槐疏。高谈变白马，雄辨塞飞狐。
月落将军树，风惊御史乌。子云犹汗简，温舒正削蒲。
连云虽有阁，终欲想江湖。